Държавен вестник, бр. 14, 2014 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  14
зона с възможност за застрояване за неземедел­
ски нужди“ (Сср), съгласно приложението към 
чл. 3, ал. 2 ЗУЗСО.
Към заявлението са приложени: копие от 
нотариален акт № 25, том I, рег. № 2723, дело 
№ 20 от 10.06.2009 г., скица на имота, издадена от 
Общинската служба по земеделие и гори (ОСЗГ), 
мотивирано предложение и пълномощно с нота­
риално заверен подпис от Радостина Михайлова, 
нотариус, вписана под № 098, с район на действие 
PC – София.
Мотивираното предложение заедно с при­
ложените доказателства е разгледано от Об­
щинския експертен съвет по устройство на 
територията (ОЕСУТ) с протокол № ЕС-Г-112 
от 1.12.2009 г., т. 20.
Със Заповед № РД-09-50-1393 от 11.12.2009 г. 
главният архитект на Столична община е до­
пуснал изработване на ПУП при задължително 
спазване указанията на отделите в Направление 
„Архитектура и градоустройство“.
С писмо изх. № ГР-94-Б-33 от 14.12.2009 г. на 
началник-отдел „Градоустройство“ заповедта е 
изпратена до кмета на район „Банкя“ за сведение 
и изпълнение.
Със заявление вх. № ГР-94-Б-33 от 14.12.2012 г., 
подадено в НАГ – СО, от Борис Стефанов Стоилов, 
е внесен проект за план за регулация и застро­
яване. Към проекта са представени: съгласуване 
на проект с „ЧЕЗ Разпределение“ – АД, под 
№ 121 от 21.01.2010 г., от „Софийска вода“ – АД, 
под № ТУ-6331 от 10.12.2009 г., геодезическото 
заснемане на съществуващата растителност, 
заверена от дирекция „Зелена система“ при СО 
от 22.10.2009 г.
С писмо изх. № ГР-94-Б-33 от 29.12.2009 г. 
на началник-отдел „Градоустройство“ проектът 
е изпратен в район „Банкя“ за съобщаване на 
заинтересуваните страни.
С писмо вх. № АГ-6602-133 от 12.07.2010 г. 
кметът на район „Банкя“ удостоверява, че в за­
коноустановения срок е постъпило възражение с 
вх. № АГ-6602-133/2 от 2010 г. от собствениците 
на ПИ № 050063 и 050064 с искане за включване 
в проекта. С вх. № ГР-94-Б-33/2009 от 26.07.2010 г. 
е внесено протестно писмо от вносителя на 
проекта, собственик на имот 050003, за забавяне 
процедурата по одобряване на проекта.
Проектът с постъпилото възражение и про­
тестно писмо са разгледани от ОЕСУТ с протокол 
№ ЕС-Г-80 от 21.09.2010 г., т. 45. Възражението от 
собствениците на имоти № 050063 и 050064 за 
включване в разработката е уважено – имотите 
попадат в обхвата на възложен план по реда 
на чл. 16 ЗУТ за м. Стърната-изток, допуснат 
със Заповед № РД-09-50-1394 от 16.08.2010 г. на 
главния архитект на СО. По възраженията, съ­
държащи се в протестното писмо от собственика 
на ПИ № 050003 относно забавена процедура, не 
се уважава. Процесуалните действия по реда по 
чл. 128, ал. 3 ЗУТ са приключили след възлагане 
на цялостен план на територията.
Проектът за ПРЗ на м. Стърната-изток е разгле­
дан в заседание на ОЕСУТ с протокол № ЕС-Г-14 
от 19.02.2013 г., т. 23, като е взето решение ПИ 
№ 050003 по КВС (пл. № 827 по кадастрален план), 
идентичен с имот с идентификатор 32216.2340.3, 
м. Балабаница, да се изключи от цялостния план. 
На основание § 124 от ПЗР на ЗУТ е изразено 
становище одобряването на плана да продължи 
в самостоятелна процедура.
На основание решението на ОЕСУТ прерабо­
теният върху кадастрална карта проект с писмо 
изх. № ГР-94-Б-33/2009 от 23.04.2013 г. е изпратен 
в район „Банкя“ на основание чл. 128, ал. 3 ЗУТ.
С писмо изх. № АГ-6602-41 от 23.08.2013 г. 
кметът на район „Банкя“ удостоверява, че в зако­
ноустановения срок няма постъпили възражения.
С протокол № ЕС-Г-63 от 27.08.2013 г., т. 5, 
проектът за изменение на план за улична регула­
ция от о.т. 148г до о.т. 148д и ПРЗ за създаване на 
нови УПИ XXI, XXII, XXIII, XIV, XXV и XXVI 
за имот с идентификатор 32216.2340.3 е разгледан 
и приет с предложение главният архитект на СО 
да внесе проекта за одобряване от Столичния 
общински съвет на основание чл. 21, ал. 7 от 
Закона за общинската собственост.
С оглед изложената фактическа обстановка от 
правна страна се установява следното:
Допускането на изработването на проекта 
със Заповед № РД-09-50-1393 от 11.12.2009 г. на 
главния архитект на Столична община преди 
влизане в сила на ЗИД на ЗУТ, ДВ, бр. 82 от 
2012 г., на 26.11.2012 г., поради което на основание 
§ 124 от ПЗР към ЗИДЗУТ (ДВ, бр. 82 от 2012 г.) 
производството следва да се довърши по реда, 
действал преди 26.11.2012 г.
Искането за изработване на подробен устрой­
ствен план е направено от заинтересованото 
лице по смисъла на чл. 124, ал. 2 във връзка с 
чл. 131, ал. 1, т. 1 ЗУТ, а именно от собственика 
на поземлен имот с идентификатор № 32216.2340.3 
от кадастралната карта, което се установява от 
приложените документи.
Спазени са административнопроизводствените 
правила при издаване на акта. Проектът е съоб­
щен на заинтересованите лица по предвидения в 
закона ред. Извършено е изискуемото съгласуване 
на плана за регулация и застрояване с адми­
нистрации и със специализираните контролни 
органи и експлоатационни дружества. Проектът 
на подробен устройствен план е разгледан и 
приет от ОЕСУТ.
Спазени са материалноправните разпоредби 
на ЗУЗСО, ЗУТ и актовете по прилагането им.
Проектът е изработен при спазване изисква­
нията на Наредба № 8 от 2001 г. на МРРБ за 
обема и съдържанието на устройствените схеми 
и планове.
По действащия ОУП на Столична община 
имотите попадат в „Земеделска зона с възможност 
за застрояване за неземеделски нужди“ (ССр), 
конкретното застрояване е допустимо съгласно 
приложението към чл. 3, ал. 2 ЗУЗСО.
С горното е спазено изискването на чл. 103, 
ал. 4 и чл. 104, ал. 1, изр. 2 ЗУТ.
С проекта се предвижда изменение на уличната 
регулация от о.т. 148г, както и продължение на 
уличната регулация до о.т. 148д. Задънената улица 
от о.т. 148г до о.т. 148д е в съответствие с чл. 81, 
ал. 1 ЗУТ, а именно предвидената ширина е 6 м 
и завършва с уширение, осигуряващо обръщане 
на автомобилите в обратна посока.